Jans Ņepomņaščijs

Jans Ņepomņaščijs (; dzimis  Brjanskā) ir Krievijas starptautiskais lielmeistars šahā (2007).

 Biogrāfija 
Vairākkārt pārstāvējis Krieviju Pasaules un Eiropas junioru šaha čempionātos, kuros izcīnījis četras zelta medaļas: 2000. gadā Eiropas jauniešu šaha čempionātā U10 vecuma grupā, 2001. gadā Eiropas jauniešu šaha čempionātā U12 vecuma grupā, 2002. gadā Eiropas jauniešu šaha čempionātā U12 vecuma grupā, 2002. gadā Pasaules junioru šaha čempionātā U12 vecuma grupā.

Daudzu starptautisko šaha turnīru laureāts. 2003. gadā Maskavā uzvarējis Tigrana Petrosjana memoriālā. 2007. gadā bijis otrais Veikanzē (Nīderlande). 2008. gadā Maskavā uzvarējis Aeroflot Open šaha turnīrā. 2008. gadā Dortmundē dalījis otro vietu lielmeistaru turnīrā Dortmunder Schachtage.Sparkassen Chess-Meeting Dortmund 2008 2010. gadā uzvarējis Eiropas individuālajā šaha čempionātā, kā arī bijis labākais Krievijas šaha čempionāta finālā.Nepomniachtchi ist Russischer Meister 2010 2015. gadā Maskavā atkārtoti uzvarējis Aeroflot Open šaha turnīrā. 2016. gada oktobrī Maskavā uzvarējis Mihaila Tāla memoriālā. 2018. gada septembrī Čeļabinskas apgabala Satkas pilsētā dalījis 4.-6. vietu Krievijas vīriešu šaha čempionāta superfinālā. 2020. gada decembrī Maskavā uzvarējis Krievijas vīriešu šaha čempionāta superfinālā.Суперфинал чемпионата России. Москва

2021. gada aprīlī Jekaterinburgā uzvarējis Pasaules šaha čempionāta pretendentu turnīrā un izcīnījis tiesības uz maču par Pasaules šaha čempiona nosaukumu ar Magnusu Karlsenu.2020-2021 FIDE World Chess Candidates Tournament 2021. gada decembrī Dubaijā zaudējis mačā par Pasaules čempiona nosaukumu pret Magnusu Karlsenu ar 3½ : 7½ (+0, =7, -4).Carlsen - Nepomniachtchi World Championship Match (2021)

2021. gada decembrī Varšavā bijis otrais Pasaules ātrā šaha čempionātā, papildu mačā par 1. vietu zaudējot Uzbekistānas lielmeistaram Nodirbekam Abdusatorovam.World Rapid Chess Championship 2021 - Open

2022. gada jūlijā Madridē atkārtoti uzvarējis Pasaules šaha čempionāta pretendentu turnīrā par 1½ punktu apsteidzot tuvāko sekotāju un izcīnījis tiesības uz maču par Pasaules šaha čempiona nosaukumu. 2023. gada aprīlī Astanā mačā par Pasaules šaha čempiona nosaukumu zaudējis Ķīnas lielmeistaram Dinam Ližeņam ar 8½:9½.FIDE World Chess Championship 2023 (Apr 9, 2023 – May 1, 2023)

2023. gada maijā Bukarestē ierindojies 9. vietā starptautiskajā lielmeistaru šaha turnīrā GCT Superbet Chess Classic.2023 GCT Superbet Chess Classic

2024. gada aprīlī Toronto dalījis 2.-4. vietu Pasaules šaha čempionāta pretendentu turnīrā (pēc papildu rādītājiem bijis trešais).FIDE Candidates Tournament 2024 2024. gada decembrī Ņujorkā izcīnījis bronzas medaļu Pasaules ātrā šaha čempionātā.FIDE Open World Rapid Championships 2024 2024. gada decembrī Ņujorkā dalījis 1.-2. vietu Pasaules šaha ātrspēles čempionātā.FIDE Open World Blitz Championships 2024 - Knockout

2025. gada septembrī Samarkandā ierindojies 42. vietā "FIDE Grand Swiss" turnīrā.FIDE Grand Swiss Tournament 2025 Open

Pārstāvējis Krievijas komandu lielākajos komandu šaha turnīros:
 Pasaules šaha olimpiādēs piedalījies 3 reizes (2010, 2014-2016). Komandu vērtējumā izcīnījis 2 bronzas (2016, 2018) medaļas. Individuālajā vērtējumā izcīnījis 2 sudraba (2016, 2018) un 2 bronzas (2010, 2014) medaļas;OlimpBase :: Men's Chess Olympiads :: Yan Nepomnyaschy
 Eiropas komandu šaha čempionātos piedalījies 3 reizes (2011, 2015-2017). Komandu vērtējumā izcīnījis zelta (2015) un sudraba (2017) medaļas. Individuālajā vērtējumā izcīnījis bronzas (2015) medaļu;OlimpBase :: European Men's Team Chess Championship :: Yan Nepomnyaschy
 Pasaules komandu šaha čempionātos piedalījies 4 reizes (2011-2013, 2017-2019). Komandu vērtējumā izcīnījis 2 zelta (2013, 2019) un sudraba (2017) medaļas. Individuālajā vērtējumā izcīnījis 2 zelta (2011, 2013) medaļas.OlimpBase :: World Men's Team Chess Championship :: Yan Nepomnyaschy

Par panākumiem turnīros FIDE 2004. gadā Ņepomņaščijam piešķīrusi starptautiskā meistara (IM), bet 2007. gadā - starptautiskā lielmeistara (GM) nosaukumu.

 Atsauces 

 Ārējās saites 

Kategorija:1990. gadā dzimušie
Kategorija:Brjanskas apgabalā dzimušie
Kategorija:Krievijas šahisti
Kategorija:Krievijas Nopelniem bagātie sporta meistari